b'\n_START_ARTICLE_\nKup Zagreba\xc4\x8dkog nogometnog podsaveza 1929./30.\n_START_PARAGRAPH_\nKup Zagreba\xc4\x8dkog nogometnog podsaveza 1929./30. bilo je nogometno kup natjecanje koje je organizirao Zagreba\xc4\x8dki nogometni podsavez u svrhu prikupljanja prihoda za potrebe zdravstvenog osiguranja igra\xc4\x8da. Odigrana su zasebna kup natjecanja prvorazrednih i drugorazrednih klubova. Natjecanje je odigrano u stanci izme\xc4\x91u jesenskog i proljetnog dijela prvenstvene sezone 1929./30., od 9. velja\xc4\x8de 1930. godine do 2. o\xc5\xbeujka 1930. godine. Kup prvorazrednih mom\xc4\x8dadi nadmo\xc4\x87no je pred 1500 gledatelja osvojio HA\xc5\xa0K, a kup drugorazrednih mom\xc4\x8dadi Slaven.'